Sidney politsiyasi avstraliyalikni o‘rgimchakdan xalos etish uchun yetib keldi

Sidney (Avstraliya) politsiyachilari qo‘shni yigit uyidan eshitilayotgan o‘takani yoruvchi qichqiriqlar sababli qilingan qo‘ng‘iroqqa binoan voqea joyiga yetib keldi, deya hikoya qiladi “Korrespondent.net”.

Hushyor qo‘shnilar huquq-tartibot xodimlariga erkak va ayolnikiga o‘xshash shovqin-suronlarni eshitgani, yigit ma’shuqasini urayotgan bo‘lishi mumkinligini bildirgan. Biroq politsiyachilar uyda faqat yigitning o‘zini topgan. Uning aytishicha, uyida o‘rgimchakni ko‘rib qolib, avval cho‘chib ketgan, shundan so‘ng “seni yo‘q qilaman, o‘zimni o‘ldim deyaver!” deb ortidan quvlay boshlagan.
Politsiyachilar uyni tekshirib ko‘rib, chindan ham o‘rgimchakdan boshqa  jabrlangan yo‘qligiga guvoh bo‘lgach, voqea joyini tark etgan.